Visit Site
Recommended byColombia
తిత్లీ తుఫాన్ బాధితులను ఆదుకోవడానికి సెలబ్రిటీలతో పాటు పలువురు ప్రముఖులు, పారిశ్రామికవేత్తలు ముందుకొస్తున్నారు. రాష్ట్ర ఐఏఎస్‌ అధికారుల సంఘం కూడా ఒక రోజు వేతనాన్ని విరాళంగా ప్రకటించింది. తుఫాను బాధితుల సహాయార్థం టెక్కలికి చెందిన ఐతం కళాశాల యాజమాన్యం రూ.3 లక్షల విరాళాన్ని సీఎం చంద్రబాబుకు అందజేసింది. సీఎం సిక్కోలు పర్యటనలో ఈ మొత్తాన్ని అందజేసింది.
భయంకర తిత్లీ తుఫాన్ ఉత్తరాంధ్రలో బీభత్సం సృష్టించిన సంగతి తెలిసిందే. ఈ తుఫాన్ కారణంగా శ్రీకాకుళం , విజయనగరం జిల్లాల్లో రూ. 2800 కోట్ల మేర నష్టం వాటిల్లిందని ఇప్పటికే ముఖ్యమంత్రి చంద్రబాబు నాయుడు తెలిపారు. తక్షణమే స్పందించి రూ.1200 కోట్ల ఆర్థిక సాయాన్ని అందించాల్సిందిగా కేంద్ర ప్రభుత్వానికి లేఖ రాశారు. అలాగే బాధితులను ఆదుకోవడానికి పెద్ద మనసుతో ముందుకొచ్చి సీఎం రిలీఫ్ ఫండ్‌కు విరాళాలు అందజేయాలని రాష్ట్ర ప్రజలను కోరారు.
సీఎం పిలుపును అందుకొని తిత్లీ తుఫాన్ బాధితులను ఆదుకోవడానికి నటుడు సంపూర్ణేశ్ బాబు ముందుకొచ్చారు. సినీ పరిశ్రమ నుంచి మొదటగా ఆయనే రూ.50 వేలు సాయం అందించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.